**Vi har tjek på 6 millioner kvadratmeter**

Forenede Service har netop lanceret en gennemarbejdet og spændende satsning, som virksomheden har beskæftiget sig engageret med i flere måneder

Under det hidtidige navn “Forenede Ejendomsservice” har organisationen siden 1959 gået grundigt til værks, og de erfarne fagfolk har sat en ære i at løse utallige drifts- og vedligeholdelsesopgaver i, på og omkring ejendomme og grønne arealer i hele landet - for kommuner, private og offentlige virksomheder og institutioner, boligforeninger og mange andre. Og i et omfang, så enheden faktisk varetager vedligeholdelsen af over 6 millioner kvadratmeter i dag.
De seneste par måneder har Forenede Service i samarbejde med bureauet MOTOR arbejdet engageret på at trimme, finpudse og pleje organisationen og den visuelle identitet, så den i dag fremstår blandt andet med et nyt navn: TJEK Ejendomsservice.

**Alt i orden**
“Med det nye navn, logo og visuelle identitet indarbejdet på blandt andet vores biler, maskiner og vores medarbejderes tøj ønsker vi i højere grad at fremstå som en moderne og professionel samarbejdspartner. En leverandør og samarbejdspartner der har helt TJEK på tingene - hvorfor vores slogan også nu hedder “Alt i orden”,” forklarer regionsdirektør Jan Jeppesen, som har det overordnede ansvar for TJEK Ejendomsservice, der består af cirka 130 kyndige medarbejdere - fra vinduespudsere over gartnere til handymen.
“Og det betyder absolut ikke, at vi går på kompromis med kvaliteten. Tværtimod opretholder og udbygger vi den høje grad af service, engagement og grundighed i forbindelse med lanceringen af TJEK Ejendomsservice. Vi bliver blot endnu mere tjekkede og søger nu at møde markedet og kunderne med en helt anderledes engageret tilgang.” siger Jan Jeppesen.

**En virksomhed der kan sit kram**

Sigtet med den nye visuelle identitet indarbejdet på blandt andet biler, maskiner og medarbejdernes tøj er blandt andet at fremstå som en moderne, tillidsvækkende og professionel samarbejdspartner i det daglige møde med nuværende og potentielle kunder. En leverandør og samarbejdspartner, der har tjek på tingene.
Og det er først og fremmest TJEK Ejendomsservice’s cirka 130 dygtige og kompetente medarbejderes indsats og teamarbejde, som er drivkraften til at nå målene, vurderer Jan Jeppesen:
“Det nye navn og visuelle identitet forventer vi vil hjælpe medarbejderne med at signalere, at de repræsenterer en virksomhed, der kan sit kram,” Jan Jeppesen.

**Ydelserne**TJEKEjendomsservice har samlet disse ydelser under den samme tjekkede hat:

* Bygningsservice
* Arealpleje
* Vinduespolering
* Alt det andet - blandt andet skadedyrsbekæmpelse, vejservice og planteservice.

Og driftschef i TJEK Ejendomsservice Ulf Hansen glæder sig til at opleve, hvordan lanceringen bliver modtaget blandt kunderne:
“Jeg mærker i hvert fald, at medarbejderne har været meget engageret omkring projektet og er glade for fornyelsen. Og jeg glæder mig til i den kommende tid at indhente indtryk og vurderinger fra omgivelserne,” siger han.